text: Hjælp politiet: Fodgænger påkørt bevidst – to gange
  15 september 2017 kl. 09.50
  Syd- og Sønderjyllands Politi udbeder sig nu hjælp fra borgere i Esbjerg for at stoppe en strid mellem to grupperinger i byen.
  Torsdag klokken 18.10 blev en mand påkørt, sandsynligvis bevidst, af to forskellige biler på Strandby Plads, nær Strandbygade i Esbjerg.
  Politiet arbejder ud fra en teori om, at en konflikt der begyndte sidste weekend imellem to mænd, har udløst episoden.
  - De to mænd får hver især støtte af nogle grupperinger, der har relationer til bandemiljøet i Århus og Odense, fortæller vicepolitiinspektør Bent Thuesen fra Syd- og Sønderjyllands Politi til TV SYD. Han under streger dog, at konflikten ikke er en bandekonflikt, men en personlig konflikt imellem to mænd, hvoraf den ene har adresse i Kvaglund og den anden på Stengårdsvej i Esbjerg.
  Politiet mangler stadig at få kontakt til den mand, der torsdag blev påkørt af to forskellige biler.
  - Han humpede fra stedet efter påkørslen, så ham har vi ikke kontakt med på nuværende tidspunkt, siger Bent Thuesen.
  Syd- og Sønderjyllands Politi beder nu borgerne om hjælp til at finde både offer og gerningsmænd.
  Hvis du så påkørslerne på Strandby Plads, eller på anden vis har kendskab til hændelsen, så vil politiet meget gerne høre fra dig på telefon 1-1-4.
  Politiet håber på borgernes hjælp i sag om personpåkørsel #politidk https://t.co/EuK4cjEUkP
  
  